'3 महीने में मिलेंगी 100 करोड़ से अधिक वैक्सीन डोज, वैक्सीन मैत्री के तहत अगले महीने से टीकों का निर्यात'
स्वास्थ्य मंत्री मांडविया ने कहा कि वैक्सीन मैत्री के तहत अक्तूबर-दिसंबर में वैक्सीन का निर्यात हमारी अपनी जरूरतें पूरी होने के बाद ही होगा। हमारे नागरिकों का वैक्सीनेशन जबसे ज्यादा जरूरी है। ‘वैक्सीन मैत्री’ के लिए अक्टूबर-दिसंबर में अतिरिक्त टीकों का निर्यात होगा, देश की जरूरतों को पूरा करने के बाद ‘कोवैक्स’ पहल में योगदान दिया जाएगा।
नई दिल्ली। केंद्रीय स्वास्थ्य मंत्री मनसुख मांडविया ने सोमवार को देश में जारी वैक्सीनेशन अभियान को लेकर अपडेट दिया। मांडविया ने बताया कि सितंबर में भारत सरकार को भारतीय कंपनियों द्वारा निर्मित 26 करोड़ वैक्सीन डोज़ मिले। वैक्सीनेशन का कार्य भी लगातार बढ़ रहा है। सरकार को अगले महीने अक्टूबर में कोविड-19 टीकों की 30 करोड़ से अधिक खुराक मिलने की संभावना है, उसके बाद प्रोडक्शन और भी बढ़ेगा। अगले तीन महीनों में 100 करोड़ से अधिक खुराक की आपूर्ति होगी। चौथे क्वार्टर में हम वैक्सीन मैत्री कार्यक्रम को भी आगे बढ़ाएंगे। चौथे क्वार्टर में हम वैक्सीन मैत्री के तहत दुनिया को भी मदद करेंगे। कोरोना वैक्सीन का निर्यात अपनी जरूरतें पूरी होने के बाद ही करेंगे- मांडवियाकेंद्रीय स्वास्थ्य मंत्री मनसुख मांडविया ने बताया कि देश में कोविड-19 टीके की अब तक 81 करोड़ से अधिक खुराक दी जा चुकी है, अंतिम 10 करोड़ खुराक महज 11 दिनों में दी गई। देश के नागरिकों का टीकाकरण शीर्ष प्राथमिकता में है। स्वास्थ्य मंत्री मांडविया ने कहा कि वैक्सीन मैत्री के तहत अक्तूबर-दिसंबर में वैक्सीन का निर्यात हमारी अपनी जरूरतें पूरी होने के बाद ही होगा। हमारे नागरिकों का वैक्सीनेशन जबसे ज्यादा जरूरी है। ‘वैक्सीन मैत्री’ के लिए अक्टूबर-दिसंबर में अतिरिक्त टीकों का निर्यात होगा, देश की जरूरतों को पूरा करने के बाद ‘कोवैक्स’ पहल में योगदान दिया जाएगा। देश में पिछले 24 घंटों में कोरोना वायरस के 30,256 नए मामले आएस्वास्थ्य मंत्रालय के मुताबिक, देश में पिछले 24 घंटों में कोरोना वायरस के 30,256 नए मामले आए और 295 मौतें हुईं, जिसमें केरल में कल आए कोरोना वायरस के 19,653 मामले और 152 मौतें शामिल हैं। देश में कोरोना वायरस के सक्रिय मामले कुल मामलों के 0.95% हैं। दैनिक पॉजिटिविटी रेट 2.57% है जो कि पिछले 21 दिनों से 3% से कम है और रेकवरी रेट 97.72% है। भारत में पिछले 24 घंटों में कोरोना वायरस के 30,256 नए मामले आए, 43,938 रिकवरी हुईं और 295 लोगों की कोरोना से मौत हुई। देश में कोरोना के अबतक कुल 3,34,78,419 मामले सामने आ चुके हैं। जिसमें 3,18,181 सक्रिय मामले, 3,27,15,105 कुल रिकवरी, 4,45,133 कुल मौतें और अबतक 80,85,68,144 लोगों का वैक्सीनेशन हो चुका है। भारतीय चिकित्सा अनुसंधान परिषद (ICMR) के मुताबिक, भारत में कल कोरोना वायरस के लिए 11,77,607 सैंपल टेस्ट किए गए, कल तक कुल 55,36,21,766 सैंपल टेस्ट किए जा चुके हैं।